**Ministru kabineta rīkojuma projekta “****Par atbalstītajiem pašvaldību investīciju projektiem valsts aizdevumu piešķiršanai Covid-19 izraisītās krīzes seku mazināšanai un novēršanai ” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par atbalstītajiem pašvaldību investīciju projektiem valsts aizdevumu piešķiršanai Covid-19 izraisītās krīzes seku mazināšanai un novēršanai” (turpmāk – rīkojuma projekts) mērķis ir apstiprināt pašvaldību investīciju projektu sarakstu, kas saskaņā ar Ministru kabineta 2021. gada 11. februāra noteikumu Nr. 104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” (turpmāk – MK noteikumi Nr.104) 3. punktu iesniegti Vides aizsardzības un reģionālās attīstības ministrijā (turpmāk – VARAM) no 2021. gada 2. jūnija līdz 2021. gada 1. jūlijam, un kam piešķirams valsts budžeta aizdevums Covid-19 izraisītās krīzes seku mazināšanai un novēršanai. Minēto investīciju projektu sarakstu saskaņā ar MK noteikumu Nr.104 7. punktu un Ministru kabineta 2021. gada 12. marta rīkojumu Nr. 165 “Par pašvaldību investīciju projektu izvērtēšanas komisiju” ir sagatavojusi pašvaldību investīciju projektu izvērtēšanas komisija.  Rīkojums stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu Nr.104 7. punkts uzdod VARAM mēneša laikā pēc projektu izvērtēšanas atbilstoši šo noteikumu minētajiem nosacījumiem iesniegt Ministru kabinetā noteiktajā kārtībā sarindotus atbalstāmos investīciju projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašvaldību atbalstam Covid-19 izraisītās krīzes seku mazināšanai un novēršanai 2021. gada 11. februārī tika pieņemti MK noteikumi Nr.104, kas nosaka kritērijus un kārtību, kādā tiek izvērtēti un izsniegti jauni valsts aizdevumi pašvaldībām Covid-19 izraisītās krīzes seku mazināšanai un novēršana. MK noteikumi Nr.104 aizstāj Ministru kabineta 2020. gada 14. jūlija noteikumus Nr. 456 “Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību”, saskaņā ar kuriem jau iepriekš tika piešķirti valsts aizdevumi pašvaldībām.  MK noteikumu Nr.104 7. punkts uzdod VARAM mēneša laikā pēc projektu izvērtēšanas atbilstoši MK noteikumu Nr.104 nosacījumiem iesniegt Ministru kabinetā noteiktajā kārtībā sarindotus atbalstāmos investīciju projektus.  Saskaņā ar MK noteikumu Nr.104 [5. punktu](https://likumi.lv/ta/id/314708-noteikumi-par-nosacijumiem-un-kartibu-kada-pasvaldibam-izsniedz-valsts-aizdevumu-arkartejas-situacijas-ietekmes-mazinasanai-un-...#p5) izveidota pašvaldību investīciju projektu izvērtēšanas komisija, un tās sastāvs noteikts Ministru kabineta 2021. gada 12.marta rīkojuma Nr. 165 “Par pašvaldību investīciju projektu izvērtēšanas komisiju” 1. punktā.  Atbilstoši MK noteikumu Nr.104 3. punktam 2021. gada piektais investīciju projektu iesniegšanas cikls norisinājās no 2021. gada 2. jūnija līdz 2021. gada 1. jūlijam.  Šajā vērtēšanas kārtā tika izvērtēti 38 projekti (līdz 2021. gada 1. jūlijam VARAM saņemtie un iepriekšējā kārtā atliktie pašvaldību investīciju projekti) no 23 pašvaldībām.  Mērķi, kuros var iesniegt investīciju projektu pieteikumus, ir noteikti MK noteikumu Nr.104 3.1. apakšpunktā.  Izvērtējot iesniegto projektu atbilstību MK noteikumu Nr.104 noteiktajām prasībām**:**   1. **atbalstāmi ir 27 investīciju projekti**, kopējais finansējums 10 223 013,68 *euro*, aizņēmuma apmērs – 8 350 076,46 *euro*; 2. **noraidāmi ir** **5 investīciju projekti**, kopējais finansējums 1 303 296,17 *euro*, aizņēmuma apmērs – 1 021 835,43*euro*; 3. **atliekami ir** **6 investīciju projekti**, kopējais finansējums 2 445 276,35 *euro*, aizņēmuma apmērs – 2 078 484,21*euro*.   Starp investīciju projektu noraidīšanas iemesliem ir:   1. projekts neatbilst MK noteikumu Nr. 104 3.8. apakšpunktam – valsts budžeta aizdevuma īpatsvars no visa attiecīgajam investīciju projektam pieprasītā valsts budžeta aizdevuma apmēra 2021. gadā ir mazāk kā 30% un 2022. gadā vairāk kā 70%; 2. projekti neatbilst MK noteikumu Nr. 104 3.1.4.. 3.1.6. un 3.1.7. apakšpunktā noteiktajiem mērķiem; 3. projekts neatbilst MK noteikumu Nr. 104 3.4. apakšpunktam – pašvaldības budžeta līdzfinansējums investīciju projekta īstenošanai 2021. gadā pārsniedz 30%, un 2022. gadā līdzfinansējums nav paredzēts (savukārt projekta īstenošanu pašvaldība paredz līdz 2022. gada jūnijam).   2021. gada 15. jūlijā notika pašvaldību investīciju projektu izvērtēšanas komisijas sēde, kurā tika izskatīts VARAM sagatavotais sākotnējais vērtējums par atbalstāmajiem, noraidāmajiem un atliekamajiem projektiem. Vērtējot pašvaldību investīciju projektus atbilstoši MK noteikumu Nr.104 5. punktam, tika izvērtēta pašvaldību sniegtā informācija, vai atbalsts šo projektu ietvaros potenciāli nav kvalificējams kā komercdarbības atbalsts. Visos projektos tika konstatēts, ka atbalsts šo projektu ietvaros nav kvalificējams kā komercdarbības atbalsts. Vienlaikus atsevišķu projektu gadījumā, kur atbalsts pašvaldības investīciju projekta ietvaros potenciāli var tikt kvalificēts kā komercdarbības atbalsts, VARAM informēs pašvaldību, kas iesniegusi investīciju projektu, par komercdarbības atbalsta kontroles normu izvērtēšanu un nepieciešamības gadījumā to piemērošanu atbalsta saderības nodrošināšanai ar Eiropas Savienības iekšējo tirgu.  Ņemot vērā minēto, rīkojuma projekta pielikumā ir atbalstāmo pašvaldību iesniegto investīciju projektu saraksts, un rīkojuma projekts paredz apstiprināt investīciju projektus:  1. 2021. gadā – 4 666 478,24 *euro* apmērā no likuma “Par valsts budžetu 2021.gadam” 12. panta trešajā daļā minētā pašvaldību aizņēmumu palielinājuma 150 000 000 *euro* apmērā;  2. 2022. gadā – 3 683 598,22 *euro* apmērā no likuma “Par vidēja termiņa budžeta ietvaru 2021., 2022. un 2023. gadam” 14. pantā noteiktā pašvaldību kopējo aizņēmumu palielinājuma 118 138 258 *euro* apmērā.  Rīkojuma projekta 2. punkts paredz jautājumu par 2022. gada pašvaldību kopējā aizņēmuma limita palielināšanas iespējām skatīt likumprojekta “Par valsts budžetu 2022.gadam” un likumprojekta “Par vidēja termiņa budžeta ietvaru 2022., 2023. un 2024. gadam” izstrādes procesā.  Lai maksimāli ātri veicinātu valsts ekonomisko izaugsmi, īstenojot tieši 2021. gadā augstas gatavības investīciju projektus, Finanšu ministrija atbilstoši pašvaldības aizņēmuma pieprasījumam var precizēt rīkojuma projektā atbalstīto aizdevumu sadalījumu pa gadiem ar nosacījumu, ka tiek samazināts 2022. gada aizdevuma apmērs un attiecīgi palielināts 2021. gada aizdevuma apmērs, nepārsniedzot apstiprināto kopējo maksimālo aizdevuma summu investīciju projektam, ņemot vērā investīciju projekta īstenošanas laika grafiku un ievērojot MK noteikumos noteiktos nosacījumus, tajā skaitā pašvaldības līdzfinansējuma apmēra nosacījumus. Neapgūto aizdevuma apmēru izmaksas netiek pārceltas uz nākamajiem gadiem.  Atbilstoši MK noteikumu Nr.104 8. punktam pēc Ministru kabineta lēmuma pieņemšanas par atbalstāmajiem investīciju projektiem attiecīgajām pašvaldībām divu mēnešu laikā no rīkojuma projekta parakstīšanas dienas jāiesniedz aizņēmuma pieprasījumus atbilstoši Ministru kabineta noteiktajai kārtībai, kādā pašvaldības var saņemt aizņēmumus.  Aizņēmuma pieprasījumu iesniedz pašvaldība, kura ir attiecīgajā novadā iekļauto pašvaldību institūciju, finanšu, mantas, tiesību un saistību pārņēmēja.  Administratīvo teritoriju un apdzīvoto vietu likuma pārejas noteikumu 6. punkts nosaka, ka ar 2021. gada pašvaldību vēlēšanās jaunievēlētās pašvaldības domes  pirmo sēdi izbeidzas visu bijušo pašvaldību domju pilnvaras. Novada pašvaldība ir attiecīgajā novadā iekļauto pašvaldību institūciju, finanšu, mantas, tiesību un saistību pārņēmēja.  Līdz ar to, lai nodrošinātu efektīvu valsts budžeta aizdevuma resursu plānošanu, VARAM aicināja iesniegt 2021. gada pašvaldību vēlēšanās jaunievēlētās pašvaldības  apliecinājumu par gatavību izmantot Administratīvo teritoriju un apdzīvoto vietu likumā noteiktās tiesības attiecībā uz pašvaldības, kuras saistības tiek pārņemtas, iesniegtajiem investīciju projektiem. Apliecinājumu iesniedza visas pašvaldības, kurām tāds bija nepieciešams. |
| 3. | Projekta izstrādē iesaistītās institūcijas un publiskas personas kapitālsabiedrības | Pašvaldību investīciju projektu izvērtēšanas komisija, pašvaldības. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts nodrošinās tiesisko regulējumu, lai pašvaldībām būtu iespējas saņemt aizņēmumus investīciju projektu īstenošanai Covid-19 izraisītās krīzes seku mazināšanai un novēršanai.  Tiesiskais regulējums pozitīvi ietekmēs iedzīvotājus, uzlabojot pašvaldību pakalpojumu pieejamību, kvalitāti un sasniedzamību. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskā regulējuma ietekme uz tautsaimniecību un sabiedrības mērķgrupām:  1. Nav paredzams, ka rīkojuma projekta prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. Vienlaikus pašvaldību investīciju projektu realizācija sekmēs Covid-19 izraisīto seku mazināšanu nodarbinātības jomā;  2. Rīkojuma projekta prasības tieši neattiecas uz Nacionālā attīstības plāna rādītājiem mikrolīmenī vai makrolīmenī;  3. Rīkojuma projekta prasības neattiecas uz konkurenci;  4. Rīkojuma projekta prasībām nav ietekmes uz vidi. No pašvaldību iesniegtās informācijas nav iespējams izvērtēt projektu ietekmi uz vidi. Tas ir vērtējams projektu līmenī;  5. Rīkojuma projekta prasībām nav ietekmes uz veselību. No pašvaldību iesniegtās informācijas nav iespējams izvērtēt projektu ietekmi uz veselību. Tas ir vērtējams projektu līmenī;  6. Rīkojuma projekta prasības neskar nevalstiskās organizācijas.  Sabiedrības grupām un institūcijām rīkojuma projekta tiesiskais regulējums nemaina tiesības un pienākumus, kā arī veicamās darbības.  Pašvaldībām tiks nodrošināta iespēja saņemt aizņēmumus investīciju projektu īstenošanai Covid-19 izraisītās krīzes seku mazināšanai un novēršanai.  Tiesiskais regulējums pozitīvi ietekmēs iedzīvotājus, uzlabojot pašvaldību pakalpojumu pieejamību, kvalitāti un sasniedzamību. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2024. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  | | | | | | |
| 8. Cita informācija | Saskaņā ar MK noteikumu Nr.104 11. punktu VARAM, iesniedzot Ministru kabinetā projektu sarakstu, pievieno Finanšu ministrijas sagatavoto informāciju par pieejamo pašvaldību aizdevuma limitu atbilstoši Ministru kabineta lēmumam.  Atbilstoši likumam “Par valsts budžetu 2021.gadam” ir noteikts, ka 2021. gadam pašvaldību aizņēmumu kopējais pieļaujamais palielinājums ir 268 138 258 *euro* apmērā, tajā skaitā 150 000 000 *euro* pašvaldību aizdevumiem šādiem mērķiem:  1) jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanas investīciju projektiem, mazinot bērnu rindu uz vietām pirmsskolas izglītības iestādēs;  2) izglītības iestāžu investīciju projektiem, tai skaitā izglītības iestāžu, kas īsteno mākslas, mūzikas vai dejas profesionālās ievirzes izglītības programmas, investīciju projektiem, lai nodrošinātu ilgtspējīgas izglītības funkcijas izpildi;  3) valstiski nozīmīga investīciju projekta “Mežaparka Lielās estrādes rekonstrukcija” īstenošanai;  4) pašvaldību investīciju projektu īstenošanai, tai skaitā transporta infrastruktūras projektiem un būvprojektu izstrādei Eiropas Savienības fondu projektiem, ārkārtējās situācijas ietekmes mazināšanai un novēršanai;  5) katras pašvaldības vienam noteiktam prioritāram investīciju projektam, kas atbilst pašvaldības attīstības programmas investīciju plānam, ar maksimālo pašvaldības aizņēmumu summu 400 000 *euro* apmērā.  Savukārt saskaņā ar likuma “Par vidēja termiņa budžeta ietvaru 2021., 2022. un 2023. gadam” 14. pantu 2022. gadam noteiktais pašvaldību kopējais aizņēmumu pieļaujamais palielinājums ir 118 138 258  *euro*. Sagatavojot likumu par valsts budžetu 2022. gadam un likumu par vidēja termiņa budžeta ietvaru 2022., 2023. un 2024. gadam, kopējais aizņēmumu pieļaujamais palielinājums tiek precizēts. 2021., 2022. un 2023. gadam galvenā aizņēmumu prioritāte ir aizņēmumi Eiropas Savienības un pārējās ārvalstu finanšu palīdzības finansēto projektu īstenošanai ar aizņēmuma apmēru, kas nepārsniedz projekta attiecināmo izmaksu kopsummu, aizņēmumi jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, lai mazinātu pašvaldībā reģistrēto bērnu rindu uz vietām pirmsskolas izglītības iestādēs, aizņēmumi izglītības iestāžu investīciju projektiem, lai nodrošinātu ilgtspējīgas izglītības funkcijas izpildi. Līdz ar to jautājumu par 2022. gada pašvaldību kopējā aizņēmuma limita palielināšanas iespējām ir jāskata likumprojekta “Par valsts budžetu 2022. gadam” un likumprojekta “Par vidēja termiņa budžeta ietvaru 2022., 2023. un 2024. gadam” izstrādes procesā.  Atbilstoši likuma “Par valsts budžetu 2021.gadam” 12. panta trešās daļas 1. punkta d) apakšpunktam un ar 2021. gada 2. jūnija Ministru kabineta rīkojums Nr. 381 “Par atbalstītajiem pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, kuriem piešķirams valsts budžeta aizdevums” ir atbalstīta valsts budžeta aizdevuma piešķiršana 7 investīciju projektiem par kopējo aizdevuma summu 14 443 300 *euro* (2021. gadā - 7 196 777,40 *euro*, 2022. gadā - 5 620 109,80 *euro*, 2023. gadā - 1 626 412,80 *euro* ).  Atbilstoši Ministru kabineta 2021. gada 23. aprīļa noteikumiem Nr. 258 „Kārtība, kādā izvērtē pašvaldību izglītības iestāžu investīciju projektus valsts budžeta aizņēmuma saņemšanai” ir sniegti pozitīvi atzinumi par 62 investīciju projektiem par kopējo valsts budžeta aizdevuma summu 63 371 200,26 *euro* (2021. gadā – 28 428 554,81 *euro*, 2022. gadā – 29 989 866,45 *euro*, 2023. gadā – 4 952 779 *euro*).  Atbilstoši likuma “Par valsts budžetu 2021.gadam” 12. panta trešās daļas 5. punktam VARAM veic pašvaldību prioritāro investīciju projektu pieteikumu izvērtēšanu valsts budžeta aizdevumu saņemšanai. Līdz šim ir izvērtēti 65 pašvaldību aizdevumu pieteikumi, no kuriem pozitīvi VARAM atzinumi ir sniegti 56 pašvaldību prioritāro investīciju projektiem par kopējo valsts budžeta aizdevuma summu 19 047 180,61 *euro.*  Pamatojoties uz Ministru kabineta 2020. gada 5. maija sēdes protokollēmumu Nr. 30 7.§ Informatīvais ziņojums “Par valstiski nozīmīga investīciju projekta “Mežaparka Lielās estrādes Ostas prospektā 11, Rīgā, rekonstrukcija” B daļas 2.posma īstenošanu”” minētā projekta īstenošanai kopējā atbalstītā valsts budžeta aizdevuma summa ir 22 773 944 *euro,* tajā skaitā 2021. gadā 14 370 796 *euro*.  Saskaņā ar Ministru kabineta 2021. gada 18. marta rīkojumu Nr. 175 “Par atbalstītajiem pašvaldību investīciju projektiem valsts aizdevumu piešķiršanai Covid-19 izraisītās krīzes seku mazināšanai un novēršanai” ir apstiprināts pašvaldību investīciju projektu pirmais saraksts valsts aizdevumu piešķiršanai 2021. gadā 17 402 048,79 *euro* apmērā no likuma “Par valsts budžetu 2021.gadam” 12. panta trešajā daļā minētā pašvaldību aizņēmumu palielinājuma 150 000 000 *euro* apmērā un 2022. gadā 5 183 347,52 *euro* apmērā no “Par vidēja termiņa budžeta ietvaru 2021., 2022. un 2023. gadam” 14. pantā noteiktā pašvaldību kopējo aizņēmumu palielinājuma 118 138 258 *euro* apmērā.  Saskaņā ar Ministru kabineta 2021. gada 5. maija rīkojumu Nr. 300 “Par atbalstītajiem pašvaldību investīciju projektiem valsts aizdevumu piešķiršanai Covid-19 izraisītās krīzes seku mazināšanai un novēršanai” ir apstiprināts pašvaldību investīciju projektu otrais saraksts valsts aizdevumu piešķiršanai 2021. gadā 10 833 107,59 *euro* apmērā no likuma “Par valsts budžetu 2021.gadam” 12. panta trešajā daļā minētā pašvaldību aizņēmumu palielinājuma 150 000 000 *euro* apmērā un 2022. gadā 3 186 226,46 *euro* apmērā no “Par vidēja termiņa budžeta ietvaru 2021., 2022. un 2023. gadam” 14. pantā noteiktā pašvaldību kopējo aizņēmumu palielinājuma 118 138 258 *euro* apmērā.  Saskaņā ar Ministru kabineta 2021. gada 31. maija rīkojumu Nr. 357 “Par atbalstītajiem pašvaldību investīciju projektiem valsts aizdevumu piešķiršanai Covid-19 izraisītās krīzes seku mazināšanai un novēršanai” ir apstiprināts pašvaldību investīciju projektu trešais saraksts valsts aizdevumu piešķiršanai 2021. gadā 7 106 436,78 *euro* apmērā no likuma “Par valsts budžetu 2021.gadam” 12. panta trešajā daļā minētā pašvaldību aizņēmumu palielinājuma 150 000 000 *euro* apmērā un 2022. gadā 1 880 375,75 *euro* apmērā no “Par vidēja termiņa budžeta ietvaru 2021., 2022. un 2023. gadam” 14. pantā noteiktā pašvaldību kopējo aizņēmumu palielinājuma 118 138 258 *euro* apmērā.  Saskaņā ar Ministru kabineta 2021. gada 29. jūnija rīkojumu Nr. 453 “Par atbalstītajiem pašvaldību investīciju projektiem valsts aizdevumu piešķiršanai Covid-19 izraisītās krīzes seku mazināšanai un novēršanai” ir apstiprināts pašvaldību investīciju projektu ceturtais saraksts valsts aizdevumu piešķiršanai 2021. gadā 10 085 195,51 *euro* apmērā no likuma “Par valsts budžetu 2021.gadam” 12. panta trešajā daļā minētā pašvaldību aizņēmumu palielinājuma 150 000 000 *euro* apmērā un 2022. gadā 8 963 837,74 *euro* apmērā no “Par vidēja termiņa budžeta ietvaru 2021., 2022. un 2023. gadam” 14. pantā noteiktā pašvaldību kopējo aizņēmumu palielinājuma 118 138 258 *euro* apmērā  Kopumā valsts aizdevumu piešķiršanai Covid-19 izraisītās krīzes seku mazināšanai un novēršanai iepriekšējo projektu pieteikumu vērtēšanas ciklu ietvaros Ministru kabinetā ir apstiprināti pašvaldību investīciju projekti valsts aizdevumu piešķiršanai 2021. gadā 45 426 788,67 *euro* apmērā no likuma “Par valsts budžetu 2021.gadam” 12. panta trešajā daļā minētā pašvaldību aizņēmumu palielinājuma 150 000 000 *euro* apmērā un 2022. gadā 19 213 787,47 *euro* apmērā no “Par vidēja termiņa budžeta ietvaru 2021., 2022. un 2023. gadam” 14. pantā noteiktā pašvaldību kopējo aizņēmumu palielinājuma 118 138 258 *euro* apmērā. | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| Rīkojuma projekts šo jomu neskar. | | | | | | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, un tas neparedz ieviest jaunas politiskās iniciatīvas, tāpēc rīkojuma projekta izstrādes laikā netika īstenoti pasākumi sabiedrības līdzdalības iesaistei, kā arī netika paredzēti īpaši saziņas pasākumi ar sabiedrību (Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punkts). |
| 2. | Sabiedrības līdzdalība projekta izstrādē | Rīkojuma projekta būtība attiecas uz Ministru kabineta kompetenci apstiprināt pašvaldību iesniegtos investīciju projektus aizņēmuma saņemšanai Covid-19 izraisītās krīzes seku mazināšanai un novēršanai. |
| 3. | Sabiedrības līdzdalības rezultāti | Rīkojuma projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu rīkojuma projekts tiks publicēts Latvijas Republikas oficiālajā izdevumā “Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldības, VARAM, Finanšu ministrija, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta prasību izpildei nav nepieciešams veidot jaunas institūcijas, likvidēt vai reorganizēt esošās institūcijas.  Rīkojuma projekta prasību izpilde neatstās ietekmi uz cilvēkresursiem. |
| 3. | Cita informācija | Nav |

Ar cieņu

vides aizsardzības un reģionālās

attīstības ministrs                                                                                                     A. T. Plešs

Putniņš 67026597

[varis.putnins@varam.gov.lv](mailto:varis.putnins@varam.gov.lv)